**Budapesti Temetkezési Intézet**

**Zártkörűen Működő Részvénytársaság**

***ALAPSZABÁLYA***

***(változásokkal egységes szerkezetben)***

**A *Budapesti Városigazgatóság Holding Zártkörűen Működő Részvénytársaság* (1052 Budapest, Városház u. 9-11.) Részvényes Igazgatóságának ……/2015. (………) sz. igazgatósági határozatában foglaltak alapján, változásokkal egységes szerkezetbe foglalt, hatályosított szöveg.**

Hatályos: ***2015. ….*** napjától

Készítette és ellenjegyezte

Budapesten, 2015. …….. napján:

Dr. Sugár Balázs ügyvéd

1121 Budapest, Mártonhegyi út 31/C.

***ALAPSZABÁLY***

A ***2013. évi V. törvény szerint működő Társaság zártkörű részvénytársaság***, Alapítója Budapest Főváros Önkormányzata (továbbiakban: Alapító), melynek tulajdonosi jogait a Fővárosi Közgyűlés gyakorolja. A Társaságot az Alapító 1500/1993. (XII.16.) számú Fővárosi Közgyűlési határozatával hozta létre, melynek alapján a Társaságot a Fővárosi Bíróság, mint Cégbíróság 01-10-042694 cégjegyzékszám alatt a cégjegyzékbe 1994. október 27. napján jegyezte be.

A Társaság egyedüli részvényese (a továbbiakban: Részvényes) jelenleg a ***Budapesti Városigazgatóság Holding Zártkörűen Működő Részvénytársaság***, mely egyszemélyes zártkörűen működő részvénytársaságként működik, amely Részvényesnek egyedüli részvényese Budapest Főváros Önkormányzata, amelynek tulajdonosi jogait a Fővárosi Közgyűlés gyakorolja.

Az Alapító Közgyűlése a 2011. március 23. napján meghozott „Elvi döntés a fővárosi közmű társaságok BVK Budapesti Városüzemeltetési Központ Zártkörűen működő Részvénytársaságba apportálásáról” című, 336/2011. (III. 23.) számú határozatával döntött arról, hogy a Részvényes alaptőkéjét a kizárólagos tulajdonában álló Társaság részvényeinek – és egyéb közműszolgáltató társaságok részvényeinek és üzletrészeinek – apportálása útján felemeli.

A Részvényes alaptőkéjének új részvények kibocsátásával történő felemeléséről a Fővárosi Közgyűlés 2011. június 22. napján meghozott 1981/2011. (VI. 22.) számú Határozatával döntött, így a Társaság egyszemélyes tulajdonosa a Részvényes lett.

***A Részvényes a Polgári Törvénykönyvről szóló 2013. évi V. törvény (továbbiakban: Ptk.) Harmadik Könyve, valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) előírásai alapján …../2015.(…….) számú határozatával az alapszabály módosítást és a változásokkal egységes szerkezetbe foglalt Alapszabályt elfogadta.***

**I.**

**A TÁRSASÁG RÉSZVÉNYESE**

**Cégneve**: ***Budapesti Városigazgatóság Holding Zártkörűen Működő Részvénytársaság***

**Rövidített neve: *Budapesti Városigazgatóság Zrt.***

**A társaság székhelye**: 1052 Budapest, Városház u. 9-11.

**A társaság cégjegyzékszáma**: 01-10-046833

## II.

## A TÁRSASÁG CÉGNEVE ÉS SZÉKHELYE

A Társaság neve: Budapesti Temetkezési Intézet Zártkörűen Működő Részvénytársaság

***Rövidített neve***: ***Budapesti Temetkezési Intézet Zrt.***

A Társaság székhelye: 1086 Budapest, Fiumei út 16.

A Társaság fióktelepe: 2141 Csömör, Főnix utca 1.

A Társaság telephelyei: 1108 Budapest, Kozma u. 8-10.

1037 Budapest, Bécsi út 365-371.

1038 Budapest, Tamás u. 15.

1047 Budapest, Megyeri út 49.

1124 Budapest, Németvölgyi út 99.

1152 Budapest, Szentmihályi út 111.

1164 Budapest, Simongát u. 2.

1183 Budapest, Nefelejcs u. 101.

1194 Budapest, Puskás Ferenc u. 3.

1196 Budapest, Zalaegerszeg u. 67-69.

1201 Budapest, Temető sor 1.

1214 Budapest, II. Rákóczi Ferenc út 270.

1222 Budapest, Temető u. 12.

1225 Budapest, Angeli u. 33-35.

A Társaság jogelődje: Fővárosi Önkormányzat Fővárosi Temetkezési Intézet és

Csömöri Temetkezési Szolgálat Korlátolt Felelősségű Társaság

**III.**

**A TÁRSASÁG TEVÉKENYSÉGI KÖRE**

A Társaság főtevékenysége: Temetkezés, temetkezést kiegészítő szolgáltatás

A Társaság tevékenységei: Növénytermesztési szolgáltatás

Papír csomagolóeszköz gyártása

Nyomás (kivéve: napilap)

Könyvkötés, kapcsolódó szolgáltatás

Egyéb sokszorosítás

Kőmegmunkálás

Tetőfedés, tetőszerkezet-építés

Padló-, falburkolás

Festés, üvegezés

Épületasztalos-szerkezet szerelése

Egyéb befejező építés m.n.s.

Vakolás

Egyéb épületgépészeti szerelés

Villanyszerelés

Gépjárműjavítás, -karbantartás

Iparcikk jellegű bolti vegyes kiskereskedelem

Ruházati kiskereskedelem

Egyéb, m.n.s. új áru kiskereskedelme

Raktározás, tárolás

Szárazföldi szállítást kiegészítő szolgáltatás

Egyéb postai, futárpostai tevékenység

Egyéb szállítást kiegészítő szolgáltatás

Hangfelvétel készítése, kiadása

Adatfeldolgozás, web-hoszting szolgáltatás

Biztosítási ügynöki, brókeri tevékenység

Saját tulajdonú ingatlan adásvétele

Saját tulajdonú bérelt ingatlan bérbeadása, üzemeltetése

Ingatlankezelés

Mérnöki tevékenység, műszaki tanácsadás

Médiareklám

Zöldterület-kezelés

Múzeumi tevékenység

Történelmi hely, építmény, egyéb látványosság működtetése

***Információ-technológiai szaktanácsadás***

***Számítógép-üzemeltetés***

***Reklámügynöki tevékenység***

***Tároló fatermék gyártása***

***Egyéb fa-, parafatermék, fonottáru gyártása***

***Egyéb m.n.s. feldolgozóipari tevékenység***

***Irodai papíráru gyártása***

***Mezőgazdasági, erdészeti gép gyártása***

***Zöldségféle, dinnye, gyökér-, gumósnövény termesztése***

***Egyéb szoftverkiadás***

***Egyéb információ-technológiai szolgáltatás***

Az egyéb kiegészítő tevékenységeket az adózás rendjéről szóló 2003. évi XCII. törvény rendelkezései szerint jelenti be a Társaság a Nemzeti Adó- és Vámhivatalhoz.

Ha valamely gazdasági tevékenység folytatását jogszabály – ide nem értve az önkormányzati rendeletet – hatósági engedélyhez köti, a Társaság e tevékenységét csak az engedély birtokában végezheti.

Képesítéshez kötött tevékenységet a Társaság csak akkor folytathat, ha tevékenységében személyesen közreműködő tagjai, munkavállalói, illetve a társasággal kötött tartós polgári jogi szerződés alapján a társaság javára tevékenykedők között legalább egy olyan személy van, aki a jogszabályokban foglalt képesítési követelményeknek megfelel.

A koncesszióra vonatkozó jogszabályban írt tevékenységet csak erre vonatkozó szerződés birtokában lehet végezni.

***A Társaság közvállalkozás.***

A Társaság a hitelintézetekről és a pénzügyi vállalkozásokról szóló ***2013. évi CCXXXVII.*** törvény, valamint a tőkepiacról szóló 2001. évi CXX. törvény szerinti engedélyköteles tevékenységet nem végez.

**IV.**

**A TÁRSASÁG TARTAMA**

A Társaság határozatlan időre alakult, a cégbejegyzés napjával kezdődően.

**V.**

**ALAPTŐKE, RÉSZVÉNYEK**

1./ A Társaság alaptőkéje: 1.059.700.000,- Ft, azaz egymilliárd-ötvenkilencmillió-hétszázezer forint, amely 87.843.000,- Ft pénzbeli hozzájárulásból, és 971.857.000,- Ft forint nem pénzbeli hozzájárulásból (apportból) áll.

2./ A Társaság alaptőkéje névre szóló törzsrészvényekből áll. A névre szóló részvények bemutatóra szóló részvényekké nem alakíthatóak át.

**A Részvénytársaság alaptőkéje az alábbiakból tevődik össze:**

100 db, egyenként 10.000.000,- Ft, azaz tízmillió forint és 59 db egyenként 1.000.000,- Ft, azaz egymillió forint és 7 db egyenként 100.000,- Ft, azaz százezer forint névértékű névre szóló részvényből áll, mely törzsrészvény.

Az alapításkor és az alaptőke emeléskor kibocsátott részvények azonos részvényesi jogokat testesítenek meg.

A támogatással létrejött közművagyont továbbra is az igénybejelentésben eredetileg megjelölt célra kell hasznosítani, és az kizárólag a közszolgáltatási tevékenység folytatásához használható.

3./ A Részvényes az alábbi részvények tulajdonjogával rendelkezik:

***Budapesti Városigazgatóság Holding Zártkörűen Működő Részvénytársaság*** 100 darab, „A” sorozatú, egyenként 10.000.000,- Ft névértékű, névre szóló dematerializált törzsrészvény; 59 darab, „B” sorozatú, egyenként 1.000.000,- Ft névértékű, névre szóló dematerializált törzsrészvény; 7 darab, „C” sorozatú, egyenként 100.000,- Ft névértékű, névre szóló dematerializált törzsrészvény.

A Társaság a ***2013. évi V. törvény (a továbbiakban: Ptk.) 3:210-3:324. §*** rendelkezései szerinti zártkörű alapítású, egyszemélyes részvénytársaság.

4./ Az alapítást, illetve a tőkeemelést követően a részvényesi jogokról nyomdai úton előállított részvényeket állítottak ki, mely részvények dematerializálásáról a Részvényes alapítói határozatával döntött a ***2006. évi IV. törvény***, valamint a tőkepiacról szóló 2001. évi CXX. tv. rendelkezései, és a 284/2001 (XII. 26.) Korm. rendeletben írtak szerint.

A dematerializált részvény tartalmára és előállításának módjára nézve a ***Ptk. 3:215. §-ában*** foglaltak, valamint a tőkepiacról szóló 2001. évi CXX. törvény rendelkezései, és a 284/2001. (XII. 26.) Korm rendeletben írtak az irányadóak.

4.1./ A dematerializált értékpapír bármilyen nyomtatott formában történő megjelenítésén feltűnő módon fel kell tüntetni, hogy az nem értékpapír.

4.2./ ***A dematerializált részvényről az értékpapírszámla-vezető köteles a Részvényes kérésére tulajdonosi igazolást kiállítani, amely tartalmazza a Társaság cégnevét, a részvényfajtát, a részvény darabszámát, az értékpapír-letéti számla, vagy értékpapírszámla vezetőjének cégnevét és cégszerű aláírását, a részvényes nevét, valamint székhelyét.***

4.3./ ***A dematerializált részvény, olyan dematerializált értékpapír, amely a nyomdai úton előállított részvény tartalmi elemeit foglalja magában azzal az eltéréssel, hogy nincs sorszáma, nem tartalmazza a kibocsátó részvénytársaság képviselőinek aláírását, és a részvényes nevét, valamint az azonosításhoz szükséges egyéb adatait az értékpapír-számlavezető által a részvényes javára vezetett értékpapírszámla tartalmazza.***

***Ha a részvényben rögzített adatok megváltoznak a Társaság köteles - az alaptőke felemelésénél megállapított szabályok megfelelő alkalmazásával - a dematerializált részvény tartalmát módosítani.***

4.4./ A Társaság törzsrészvényeihez az alábbi részvényesi jogok fűződnek:

* a Társaság cégbejegyzése után a részvény kiadásához való jog, illetve a dematerializált részvény értékpapírszámlán történő jóváírásához való jog
* egyébként közgyűlés hatáskörébe tartozó részvényesi döntés meghozatala
* a részvényes döntésével megállapított osztalékhoz való jog
* osztalékelőleg felvételéhez való jog
* a Társaság jogutód nélküli megszűnése esetén a tartozások kiegyenlítése után fennmaradó vagyon tulajdonba vétele,
* a Társaság vagy szervei által hozott határozat bírósági felülvizsgálatának kérése, ha az jogszabályba vagy az ***Alapszabályba*** ütközik
* jogosultság a részvényesi jogok részvényesi meghatalmazott, vagy képviselő útján történő gyakorlására

A Társaság csak a cégbejegyzést követően adhat ki részvényeket, a részvények kiadásáról és a részvénykönyv vezetéséről a Vezérigazgató gondoskodik.

4.5./ ***A részvénykönyvnek tartalmaznia kell:***

***- a részvényes, közös tulajdonban álló részvény esetén a közös képviselő nevét, lakóhelyét, vagy székhelyét,***

***- részvénysorozatonként a részvényes részvényeinek vagy ideiglenes részvényeinek darabszámát, tulajdoni részesedésének mértékét.***

***Ha a kibocsátott részvényben rögzített olyan adat változik meg, amelyet a részvénykönyvben is nyilvántartanak, a részvénykönyv adatait a Vezérigazgató módosítja.***

***A részvényes a részvénytársasággal szemben részvényesi jogait akkor gyakorolhatja, ha őt a részvénykönyvbe bejegyezték. A részvénykönyvbe történő bejegyzés elmaradása a részvényesnek a részvény feletti tulajdonjogát nem érinti.***

***Az alakilag igazolt részvényest a részvénykönyv vezetőjénél előterjesztett kérelmére be kell jegyezni a részvénykönyvbe. A bejegyzett részvényest kérelme alapján törölni kell a részvénykönyvből.***

***A részvénykönyv vezetője akkor tagadhatja meg az alakilag igazolt részvényes bejegyzési kérelmének teljesítését, ha a részvényes a részvényét jogszabálynak vagy az alapszabálynak a részvény átruházására vonatkozó szabályait sértő módon szerezte meg. A részvénykönyvből törölt adatoknak megállapíthatónak kell maradniuk.***

***A részvénykönyv vezetése során hozott határozatok társasági határozatoknak minősülnek.***

***A részvénykönyvbe bárki betekinthet. A betekintés lehetőségét a Társaság a székhelyén munkaidőben folyamatosan biztosítani köteles.***

***Akire vonatkozóan a részvénykönyv fennálló vagy törölt adatot tartalmaz, a részvénykönyv rá vonatkozó részéről a részvénykönyv vezetőjétől (Vezérigazgató) másolatot igényelhet. A másolatot 5 (öt) napon belül, ingyenes kell kiadni a jogosultnak.***

5./ A dematerializált részvény átruházása az értékpapírszámlán történő terhelés illetve jóváírás útján történik.

A névre szóló részvények átruházásához a ***Ptk. 3:220. §*** alapján a Részvénytársaságnak a ***Ptk. 6:118. §-a*** szerinti beleegyezésére van szükség. A beleegyezés a Vezérigazgató hatáskörébe tartozik.

A beleegyezés csak fontos okból tagadható meg, így ha:

1. a részvényt a Részvénytársaság versenytársa kívánja megszerezni, vagy
2. a részvényt – a Részvénytársaság céljára és a részvényesek körére tekintettel – magánszemély, illetőleg nem kizárólagosan a Részvényes, vagy Budapest Főváros Önkormányzatának

tulajdonában lévő, valamint nem közvetlenül vagy közvetetten a Részvényes, vagy Budapest Főváros Önkormányzata által ellenőrzött (***Ptk. 3:324***. §) gazdasági társaság kívánja megszerezni.

Ha a Vezérigazgató a részvényre vonatkozó átruházási szándék írásbeli, az átruházni szándékozó részvényes általi bejelentésének kézhezvételétől számított 30 napon belül nem nyilatkozik, a beleegyezés megadottnak tekintendő.

6./ A Részvénytársaság az alaptőkét akkor emelheti fel, ha a korábban kibocsátott valamennyi részvénynek a névértékét teljes egészében befizették.

7./ A Részvénytársaságnál az alaptőke felemelésére az alábbiak szerint kerülhet sor:

7.1. új részvények forgalomba hozatalával,

7.2. az alaptőkén felüli vagyon terhére.

8./ A Részvénytársaságnál az alaptőke emelésének módja kizárólag zártkörű lehet.

9./ Az alaptőke felemeléséről a Társaság Részvényese dönt.

Ha az alaptőke-emelés új részvények zártkörű forgalomba hozatalával, pénzbeli, vagy nem pénzbeli hozzájárulás ellenében történik, és a részvények átvételére nem a Részvényes válik jogosulttá, akkor az alaptőke-emelést elhatározó részvényesi döntésben meg kell határozni azokat a személyeket, akiket – az általuk tett vételi szándéknyilatkozatra figyelemmel – a részvényes feljogosít a részvények átvételére vonatkozó kötelezettségvállalásra.

A részvényesi döntésben rendelkezni kell, az e személyek által átvenni vállalt részvények típusáról, illetve osztályáról, számáról, a részvény sorozatáról, névértékéről, illetve kibocsátási értékéről, majd az ***Alapszabályt*** megfelelően módosítani kell.

A Részvényesnek az alaptőke felemelését elhatározó határozatát a Részvénytársaság Vezérigazgatója köteles a Cégbíróságnak bejelenteni; a Részvénytársaság a bejelentéssel egyidejűleg intézkedik a határozat tartalmának megfelelő közlemény Cégközlönyben való közzétételéről is.

10./ A Társaság az alaptőkéjét alaptőkén felüli vagyonával vagy annak egy részével felemelheti, ha a számviteli törvény szerinti, az előző üzleti évre vonatkozó éves beszámolójának mérlege vagy a tárgyévi közbenső mérlege alapján a tőkeemelés fedezete biztosított, és a Részvénytársaság alaptőkéje a tőkeemelést követően sem haladja meg a számviteli törvény szerint helyesbített saját tőke összegét. Az alaptőkén felüli vagyon fedezetének megállapításával összefüggésben az éves beszámolóban és a közbenső mérlegben foglaltakat a mérleg fordulónapját követő 6 (hat) hónapon belül lehet figyelembe venni.

A jelen pont szerint az alaptőkén felüli vagyon terhére felemelt alaptőkére eső részvények a Társaság részvényesét ellenérték nélkül illetik meg.

11./ A Részvényesnek az alaptőke emelésről szóló határozatában meg kell jelölnie az alaptőke-emelés végrehajtásának formáját, és végrehajtásának szabályait.

12./ A Részvényes az alaptőkét leszállíthatja, a ***Ptk.-ban*** meghatározott esetekben pedig az alaptőke leszállítása kötelező.

A Részvényes az alaptőke feltételes leszállításáról is határozhat. Ez esetben az alaptőke leszállítása hatályosulásának előfeltétele, hogy a Társaság alaptőkéjének az alaptőke leszállításával egyidejűleg elhatározott felemelése megtörténjen.

Az alaptőke nem szállítható le a ***Ptk. 3:212. §-ban*** meghatározott összeg alá, kivéve, ha az alaptőke leszállításának hatályosulására csak a Társaság alaptőkéjének – legalább a ***Ptk. 3:212§-ban*** foglaltaknak megfelelő – felemelése időpontjában kerül sor (feltételes leszállítás).

Ha a törvény az alaptőke leszállítását kötelezővé teszi, de így a Társaság alaptőkéje a minimális alaptőke alá szállna, úgy ebben az esetben a ***Részvényes*** köteles a Társaságnak más társasági formába történő átalakulásáról, vagy a Társaság jogutód nélküli megszűnéséről határozni.

Az alaptőke leszállításáról hozott részvényesi döntésben meg kell jelölni:

1. az alaptőke-leszállítás okát, valamint végrehajtásának módját;
2. azt, hogy az alaptőke leszállítása tőkekivonás vagy veszteségrendezés érdekében, illetve a Társaság saját tőkéje más elemének (a lekötött tartaléknak) a növelése céljából történik-e;
3. azt az összeget, amellyel az alaptőke csökken és a részvények jellemzőit.
4. azt a határidőt, ameddig a részvényeket a Társasághoz be kell nyújtani.

A Részvényes az alaptőke-leszállításról szóló döntésével egyidejűleg köteles az ***Alapszabályt*** módosítani.

13./ Ha a kibocsátó (Társaság) azonos sorozatba tartozó dematerializált részvényeinek a jelen ***Alapszabály*** V.4.2. pontjában meghatározott adataiban az alaptőke felemelése, illetve leszállítása folytán bármilyen változás áll be, úgy a korábban a részvényekről kiállított okiratot érvényteleníteni kell, egyidejűleg új okiratot szükséges kiállítani.

**VI.**

**A TÁRSASÁG CÉGJEGYZÉSE**

1./A Társaság cégjegyzése oly módon történik, hogy a Társaság kézzel vagy géppel előírt, előnyomott vagy nyomtatott cégneve fölé a cégjegyzésre jogosult személy a nevét – a közjegyző által hitelesített aláírási címpéldány, vagy ügyvéd által ellenjegyzett aláírásminta szerinti formában – odaírja.

2./A Társaság cégjegyzésére jogosultak:

a) a ***Ptk. 3:283. §-a*** szerint választott Vezérigazgató önállóan, vagy

b) a ***Ptk. 3:283. §-a*** szerint választott Vezérigazgató által a Társaság nevében, meghatározott jogkörben aláírásra – az erre vonatkozó szabályzatban – felhatalmazott munkavállalók közül ketten együttesen.

## VII.

## A RÉSZVÉNYES

1./ A Társaságnál, annak egyszemélyes jellegére tekintettel a ***Ptk. 3:109 §-a*** alapján közgyűlés nem működik, a közgyűlés hatáskörébe tartozó ügyekben a Részvényes írásban dönt:

1. döntés – ha a ***Ptk.*** eltérően nem rendelkezik – az ***Alapszabály*** megállapításáról és módosításáról,
2. ***döntés a Társaság Felügyelőbizottságának tagjai és elnöke megválasztásáról, kinevezéséről, visszahívásáról, díjazásuk és egyéb juttatásaik megállapításáról,***
3. döntés a Társaság működési formájának megváltoztatásáról,
4. a Társaság átalakulásának, más társasággal való egyesülésének, szétválásának, valamint jogutód nélküli megszűnésének elhatározása,
5. döntés – ha a ***Ptk***. másként nem rendelkezik – osztalékelőleg fizetéséről,
6. az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása,
7. döntés a jegyzési elsőbbségi jog gyakorlásának kizárásáról,
8. döntés – ha a ***Ptk***. másként nem rendelkezik – átváltoztatható vagy jegyzési jogot biztosító kötvény kibocsátásáról,
9. döntés a nyomdai úton előállított részvény dematerializált részvénnyé történő átalakításáról, ***illetve dematerializált részvény nyomdai úton előállított részvénnyé történő átalakításáról***,
10. döntés a Társaság tulajdonában álló ingatlanok, vagyoni értékű jogok elidegenítéséről, amennyiben a Társaság üzleti tervében nem szerepelt,

A Részvényes egyszemélyi tulajdonosa, az Alapító a Részvényes ***Alapszabályában*** a fenti 1. a-***j***.) pontokban meghatározott ügyekben a Részvényes döntési hatáskörét elvonta. Az Alapító, Budapest Főváros Önkormányzata tulajdonosi jogait gyakorló Fővárosi Közgyűlés ezen ügyekben a Részvényes javaslata alapján határoz.

1. ***Az Alapító a Részvényestől magához vonta a Részvényes Igazgatóságának azon hatáskörét, hogy a Társaság Vezérigazgatóját megválassza, visszahívja, megbízza, megbízását visszavonja, díjazását megállapítsa. A hatáskör elvonás a Társaság Vezérigazgatója vonatkozásában az alábbi munkáltatói jogok gyakorlására terjed ki:***
2. ***döntés az esetleges pályázat kiírásáról, megválasztás, kinevezés (munkaviszony létrehozása);***
3. ***visszahívás, munkaviszony megszüntetése, és munkáltatói felmondás esetén a munkavégzési kötelezettség alóli felmentés az Munka Törvénykönyve 70. § alapján;***
4. ***alapbér, tiszteletdíj, megbízási díj megállapítása;***
5. ***prémium keretösszeg meghatározása, prémium kitűzés, előlegfizetés, elszámolás (javadalmazás);***
6. ***jutalom megállapítása;***
7. ***béren kívüli juttatások/cafetéria éves összegének megállapítása, és a kifizetés ütemének engedélyezése;***
8. ***személygépkocsi használat feltételeinek megállapítása (hivatalos és magán gépkocsi használat, gépkocsi kategória, stb.,);***
9. ***a foglalkozás egészségügyi vizsgálaton felüli preventív egészségi szűrés engedélyezése;***
10. ***a Társaság munkavállalói körére kiterjedő biztosításon felüli biztosításkötés;***
11. ***munkaruha tartós, személyes használatba adása vagy pénzbeli megváltása.***

***Az Alapító egyben e hatáskörök gyakorlását a 22/2012. (III.14.) Főv. Kgy. rendelet (Vagyonrendelet) 57.§ (1) bekezdésében a Részvényes egyszemélyi tulajdonában álló részvénytársaságok (korlátolt felelősségű társaságok) tekintetében a Főváros Főpolgármesteréhez delegálta.***

1. a Társaság könyvvizsgálójának megválasztása, visszahívása, díjazásának megállapítása,
2. a számviteli törvény szerinti beszámoló és konszolidált éves beszámoló elfogadása, ideértve az adózott eredmény felhasználására vonatkozó döntést is,
3. a Társaság éves üzleti tervének és középtávú stratégiájának jóváhagyása,
4. a Társaság szervezeti és működési szabályzatának, befektetési, számviteli, és közbeszerzési szabályzatának, valamint a köztulajdonban álló gazdasági társaságok takarékosabb működéséről szóló 2009. évi CXXII. törvény (Kt.) 5. § (3) bekezdése szerinti Vezetői Javadalmazási Szabályzat jóváhagyása, módosítása, a Társaság negyedéves üzleti jelentésének elfogadása, a Társaság adott üzleti évre szóló és negyedévente aktualizált közbeszerzési tervének jóváhagyása, mely hatásköröket a Részvényes tulajdonosi jogait gyakorló Igazgatóság a Részvényes operatív vezérigazgatói tisztséget is betöltő igazgatósági tagjára ***átruházhatja***,
5. előzetes engedélyezése

pa.) ingyenes vagyonjuttatásnak, átadásnak, amennyiben az a Társaság éves üzleti tervében nem szerepelt,

pb.) a Társaság szokásos tevékenységébe nem tartozó, olyan szerződés megkötésének, amelyet a Társaság vezető tisztségviselőjével, vagy operatív Vezérigazgatójával, illetve ezek közeli hozzátartozójával (***Ptk. 8:1. § (1) 1.*** pont), illetve élettársával köt,

1. döntés

qa.) minden olyan jogügyletről, amely által a Társaság vállalna pénzügyi biztosítékot, kezességet, vagy más hasonló egyoldalú kötelezettséget, amennyiben az a 100.000.000,- Ft-os, azaz a százmillió forintos értéket meghaladja, az érték megítélésénél határozott futamidejű ügylet esetén a teljes időtartamot, határozatlan futamidejű ügylet esetén egy üzleti évet érintő összeget kell figyelembe venni,

qb.) más gazdasági társaságban való részesedés megszerzéséről, a részesedés növeléséről, csökkentéséről, valamint a Társaságból való kilépésről, a részesedés átruházásáról, megterheléséről,

qc.) működési, fejlesztési és beruházási hitel felvétele, amennyiben azok a 100.000.000,- Ft-os, azaz a százmillió forintos értéket meghaladják, az érték megítélésénél határozott futamidejű ügylet esetén a teljes időtartamot, határozatlan futamidejű ügylet esetén egy üzleti évet érintő összeget kell figyelembe venni,

qd.) ingatlanhasznosítással, ingatlan bérbeadással, vagyoni értékű jogokkal kapcsolatos szerződések megkötéséről, mely hatáskört a Részvényes tulajdonosi jogait gyakorló Igazgatóság a Részvényes operatív vezérigazgatói tisztséget is betöltő igazgatósági tagjára átruházhatja,

qe.) egyéb befektetett eszközökkel kapcsolatos szerződések megkötése, amennyiben azok értéke a 200.000.000,- Ft-ot, azaz a kétszázmillió forintot meghaladja, az érték megítélésénél határozott futamidejű ügylet esetén a teljes időtartamot, határozatlan futamidejű ügylet esetén egy üzleti évet érintő összeget kell figyelembe venni,

qf.) értékpapír kibocsátásáról, a Magyar Állam által kibocsátott és garantált, hitelviszonyt megtestesítő értékpapír vásárlásáról, értékesítéséről - ide nem értve a kegyeleti előtakarékosság pénzösszegét, mely a Pénzügyi Szervezetek Állami Felügyeletének engedélye alapján kizárólag diszkontkincstárjegybe fektethető -, amennyiben azok értéke a 200.000.000,- Ft-ot, azaz a kétszázmillió forintot meghaladja, az érték megítélésénél határozott futamidejű ügylet esetén a teljes időtartamot, határozatlan futamidejű ügylet esetén egy üzleti évet érintő összeget kell figyelembe venni,

qg.) hitelviszonyt megtestesítő értékpapír vásárlásáról, értékesítéséről,

qh.) egyéb, a Társaság szokásos üzletmenetébe nem tartozó kötelezettségvállalások és jogszerzések engedélyezéséről,

qi.) olyan közös beszerzési szerződések megkötése, amely több, a Részvényes tulajdonában lévő gazdasági társaságot érint,

qj.) tőzsdei ügyletek végzése,

qk.) minden olyan kérdésben, amit törvény vagy az ***Alapszabály*** a Részvényes kizárólagos hatáskörébe utal,

ql.) mindazon ügyekben, amelyekben való döntés meghozatalát a Részvényes, mint egyszemélyes zártkörűen működő részvénytársaság tulajdonosa magához vonta, vagy a Társaság Vezérigazgatója, illetve a Felügyelőbizottság a Részvényes elé terjeszt,

qm.) elismert vállalatcsoport létrehozásának előkészítéséről, létrehozásáról, illetve az elismert vállalatcsoport működésének elhatározásáról, illetve működésének befejezéséről,

A Részvényes jogosult a Társaság Vezérigazgatójától a Társaság ügyeiről felvilágosítást kérni, a Társaság üzleti könyveibe betekinteni,

A Részvényes a Társaság Felügyelőbizottságánál jogosult – a szokásos ellenőrzési tevékenységen felül – célellenőrzést kezdeményezni, és arra vonatkozóan jelentéstételi kötelezettséget előírni,

A Részvényes a Társaság, valamint a Társaság kizárólagos, vagy meghatározó befolyást biztosító tulajdonában álló más társaságok vonatkozásában jogosult a Társaság Vezérigazgatóját írásban utasítani, tőle intézkedést igényelni. A Társaság Vezérigazgatója az utasításnak köteles eleget tenni, a szükséges intézkedéseket meghozni, illetve szükség esetén, vagy a Részvényes ilyen irányú kérésére a tulajdonában álló más gazdasági társaságok Felügyelőbizottságait célellenőrzésre felkérni, és tőlük, annak eredményéről jelentést kérni. Ezen esetben a Vezérigazgató mentesül a ***Ptk. 3:24. §-ában*** meghatározott felelőssége alól.

A Részvényes a hatáskörébe tartozó döntés meghozatalát megelőzően köteles a Társaság Vezérigazgatójának és Felügyelőbizottságának véleményét megismerni.

A részvényes hatáskörébe tartozó döntésre vonatkozó véleményét, a Részvényes írásban, az ok és cél egyidejű megjelölése mellett előterjesztett kérelme alapján legkésőbb az írásbeli kérelem előterjesztésétől számított tizenöt napon belül köteles írásban a döntést hozó rendelkezésére bocsátani.

A Felügyelőbizottság véleményezési jogát ülésen gyakorolja.

Amennyiben szükséges, a Részvényes írásban, az ok és cél egyidejű megjelölése mellett kérheti a Felügyelőbizottság összehívását a véleményezési jog gyakorlása érdekében.

A Felügyelőbizottság elnöke ilyen esetben köteles a Felügyelőbizottság ülését az írásbeli kérelem benyújtásától számított tizenöt napon belül – a napirend, a hely és az időpont megjelölésével – írásban összehívni.

Halaszthatatlan döntés esetében a vélemény beszerzése rövid úton (így különösen: távbeszélő, fax, e-mail) is történhet, azonban az így véleményt nyilvánító személy (testület), 8 (nyolc) napon belül köteles véleményét írásban is a döntést hozó rendelkezésére bocsátani.

2./ A Részvényes az írásban meghozott döntéséről a vezető tisztségviselőt 8 (nyolc) munkanapon belül köteles értesíteni.

3./ A Társaság és Részvényese közötti szerződés érvényességéhez a szerződés írásba foglalása szükséges.

4./ A Részvénytársaság saját részvényt nem szerezhet.

5./ A Részvénytársaság részvényesének felelősségére a minősített befolyással rendelkező részvényes felelősségére vonatkozó szabályokat (***Ptk. 3:324. §***) kell alkalmazni.

**VIII.**

**A VEZÉRIGAZGATÓ**

1./ A Részvénytársaságnál igazgatóság választására nem kerül sor, az igazgatóság ***Ptk-ban*** meghatározott jogait a Vezérigazgató gyakorolja. A Vezérigazgató megválasztására, visszahívására, díjazásának megállapítására a jelen ***Alapszabály*** VII. fejezet 1.***k***.) pontja az irányadó.

2./ A Részvénytársaság Vezérigazgatójának nevét, anyja nevét, lakcímét, és megbízatásának kezdő és befejező időpontját a jelen ***Alapszabály*** 1. számú melléklete tartalmazza.

3./ A Vezérigazgató feladata, hatásköre:

3.1. A Részvénytársaság számviteli törvény szerinti beszámolójának és az adózott eredmény felhasználására vonatkozó javaslatnak az előterjesztése.

3.2. A Részvényes és a Felügyelőbizottság felé negyedévente jelentés készítése az ügyvezetésről és a Társaság vagyoni helyzetéről, valamint üzletpolitikájáról, és az üzleti terv időarányos teljesítéséről.

3.3. Az éves üzleti terv, valamint ennek keretében ***a következő két évre szóló kitekintés*** előkészítése, annak a Részvényes elé terjesztése jóváhagyás végett.

3.4. Az üzleti könyvek szabályszerű vezetése.

3.5. A munkáltatói jogkör gyakorlása a Társaság alkalmazottai felett.

3.6. A Részvénytársaság képviselete harmadik személyekkel szemben, valamint bíróságok és más hatóságok előtt.

3.7. Részvénykönyv vezetése.

3.8. Könyvvizsgálóval történő szerződéskötés a polgári jog szabályai szerint.

3.9. A Részvényes 8 (nyolc) napon belüli értesítése – a Felügyelőbizottság egyidejű értesítése mellett –, ha tudomására jut, hogy a Részvénytársaság saját tőkéje a veszteség következtében az alaptőke kétharmadára csökkent, vagy a saját tőkéje a törvényben meghatározott minimumösszeg (5.000.000,- Ft) alá csökkent, illetőleg ha a Részvénytársaság fizetéseit megszüntette, és vagyona a tartozásokat nem fedezi.

3.10. A Részvényes 8 napon belüli értesítése – a Felügyelőbizottság egyidejű értesítése mellett – ha a Társaság lejárt tartozásainak összértéke meghaladja a 100.000.000,- Ft-ot (százmillió forintot), vagy a mérlegfőösszeg 10 (tíz) %-át.

3.11. Köteles minden olyan ügyben, amely a Részvényes döntési hatáskörébe tartozik, a szükséges előterjesztéseket elkészíteni, azt a Felügyelőbizottsággal egyeztetve a Részvényes elé terjeszteni.

* 1. Az ***Alapszabály*** módosításának, a cégjegyzékbe bejegyzett jogoknak, tényeknek és adatoknak, és ezek változásának, valamint a törvényben előírt más adatoknak a cégbírósági bejelentése.
  2. Tájékoztatást ad a Társaság ügyeiről a Részvényes, a Felügyelőbizottság, illetve a könyvvizsgáló számára, gondoskodik a Határozatok könyvének vezetéséről.
  3. Teljesíti a köztulajdonban álló társaságok takarékosabb működéséről szóló 2009. évi CXXII. törvényben foglalt kötelezettségeket.
  4. Negyedévente, a tárgynegyedév utolsó napját követő naptári hónap utolsó napjáig jelentést készít a Részvényes számára a részvényesi határozatok végrehajtásának aktuális állapotáról.
  5. Elkészíti, és negyedévente aktualizálja a Társaság adott üzleti évre vonatkozó közbeszerzési tervét, és azt tulajdonosi jóváhagyásra a Részvényes elé terjeszti.
  6. Javaslatot tesz a Részvényes felé mindazon ügyek tekintetében, melyekben való döntés meghozatalát a Társaság Részvényese, mint egyszemélyi tulajdonos magához vont.
  7. Döntés minden további olyan ügyben, amelyet törvény, vagy az ***Alapszabály*** nem utal a Részvényes kizárólagos hatáskörébe.

4./ A Vezérigazgató a Részvénytársaság ügyvezetését az ilyen tisztséget betöltő személyektől elvárható fokozott gondossággal, a Társaság érdekeinek elsődlegessége alapján köteles ellátni. A Vezérigazgató a jogszabályok***nak***, az ***Alapszabálynak***, ***valamint*** a Részvénytársaság Részvényese által hozott határozatok***nak van alávetve***. ***A Vezérigazgató az*** ügyvezetési kötelezettsége megszegésével a Részvénytársaságnak okozott károkért a ***szerződésszegéssel okozott kárért való felelősség*** szabályai szerint felel. A Részvényes a Vezérigazgató döntési hatáskörét kizárólag a ***Ptk-ban***, illetve a jelen ***Alapszabályban*** meghatározott esetekben vonhatja el. Egyebekben a Vezérigazgató felelősségére a ***Ptk. 3:24. §*** az irányadó.

5./ A Vezérigazgató a Részvénytársaság ügyeiről szerzett értesüléseit üzleti titokként köteles megőrizni.

6./ A Vezérigazgató:

* nem köthet saját nevében a Részvénytársaság tevékenységi körébe tartozó ügyleteket,
* nem lehet korlátlanul felelős tagja a Részvénytársasághoz hasonló tevékenységet végző más gazdasági társaságnak,
* nem lehet vezető tisztségviselő a Részvénytársasághoz hasonló tevékenységet végző más gazdasági társaságban.

7./ A vezérigazgatói tisztség megszűnik:

* visszahívással,
* a kijelölési időtartam lejártával,
* a törvényben szabályozott kizáró ok beálltával,
* lemondással,
* elhalálozással.

8./ A Vezérigazgató tisztségéről bármikor lemondhat, azonban ha a Társaság működőképessége ezt megkívánja, a lemondás csak annak írásbeli bejelentésétől számított 60. napon válik hatályossá, kivéve, ha a részvényes az új vezérigazgató kijelöléséről ezt megelőzően gondoskodik. A lemondás hatályossá válásáig a Vezérigazgató a halaszthatatlan döntések meghozatalában, illetve az ilyen intézkedések megtételében köteles részt venni.

**IX.**

**FELÜGYELŐBIZOTTSÁG**

1./ A Részvénytársaságnál 6 (hat) tagú Felügyelőbizottság működik. A Felügyelőbizottság tagjainak és elnökének megválasztására, visszahívására, díjazásuk megállapítására a jelen ***Alapszabály*** VII. fejezet 1.***b***.) pontja, illetve a IX. fejezet 3.) pontja az irányadó. A Felügyelőbizottsági tagság a kijelölés elfogadásával jön létre.

2./ A Felügyelőbizottság tagjainak nevét, anyjuk nevét, lakcímét, megbízatásuk kezdő és záró időpontját a jelen ***Alapszabály*** 2. számú melléklete tartalmazza.

3./ A Felügyelőbizottság testületként jár el. A Felügyelőbizottság határozatképes, ha tagjainak kétharmada jelen van, határozatát a jelenlévők egyszerű szótöbbségével hozza.

4./ A Felügyelőbizottság üléseit az elnök hívja össze és vezeti. Az ülés összehívását – ok és a cél megjelölésével – a Felügyelőbizottság bármely tagja írásban kérheti az elnöktől, aki a kérelem kézhezvételétől számított 8 (nyolc) napon belül köteles intézkedni a Felügyelőbizottság ülésének 30 (harminc) napon belüli időpontra történő összehívásáról.

Amennyiben az elnök a kérelemnek nem tesz eleget, a tag maga jogosult az ülés összehívására.

5./ A Felügyelőbizottság ügyrendjét maga állapítja meg, amelyet a Részvényes hagy jóvá.

6./ A Felügyelőbizottság tagjai személyesen kötelesek eljárni, képviseletnek helye nincs. A Felügyelőbizottság tagjai e minőségükben a Részvényes által nem utasíthatóak.

7./ A Felügyelőbizottság feladatai:

7.1. ***A társaság érdekeinek megóvása céljából ellenőrzi*** a társaság ügyvezetését.

7.2. A részvényes részére adott üzletpolitikai jelentés megvizsgálása, valamint ***köteles a Részvényes vagy az Alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni***.

7.3. A Vezérigazgató által előterjesztett, a számviteli törvény szerinti beszámolóról és az adózott eredmény felhasználásáról szóló javaslatra írásbeli jelentés készítése a részvényes felé. ***A beszámolóról a részvényes a felügyelőbizottság írásbeli jelentésének hiányában nem dönthet.***

7.4. A részvényes értesítése – amennyiben a Felügyelőbizottság úgy ítéli meg –, ha az ügyvezetés tevékenysége jogszabályba, ***Alapszabályba***, illetve a Részvényes határozatába ütközik, vagy egyébként sérti a Társaság érdekeit.

7.5. A Vezérigazgató által a Felügyelőbizottság részére készített – az ügyvezetésről és a társaság vagyoni helyzetéről, valamint az üzletpolitikáról szóló – jelentés megtárgyalása.

8./ A Felügyelőbizottság feladata ellátása érdekében jogosult a vezető tisztségviselőktől, illetve a Társaság vezető állású munkavállalóitól felvilágosítást kérni, a társaság könyveit és iratait megvizsgálni. A Felügyelőbizottság felvilágosítást írásban köteles kérni, amelyre a kérelmezett szintén írásban, 8 (nyolc) napon belül köteles választ adni. A Felügyelőbizottság tagjait tanácskozási jog illeti meg a részvényes kizárólagos döntési jogköréhez tartozó esetekben.

9./ A Felügyelőbizottság tagjait üzleti titoktartási kötelezettség terheli a társaság ügyeiről szerzett értesülések vonatkozásában. ***A Felügyelőbizottság tagjai az ellenőrzési kötelezettségük elmulasztásával vagy nem megfelelő teljesítésével a Társaságnak okozott károkért a szerződésszegéssel okozott kárért való felelősség szabályai szerint felelnek a Társasággal szemben.***

10./ A Felügyelőbizottsági tagság megszűnik:

* a kijelölési időtartam lejártával,
* ***az Alapító*** általi visszahívással,
* a törvényben szabályozott kizáró ok beálltával,
* lemondással,
* elhalálozással.

11./ A Felügyelőbizottsági tag tisztségéről bármikor lemondhat, azonban ha a Társaság működőképessége ezt megkívánja, a lemondás, csak annak írásbeli bejelentésétől számított 60. napon válik hatályossá, kivéve ha ***az Alapító*** az új Felügyelőbizottsági tag kijelöléséről ezt megelőzően gondoskodik. A lemondás hatályossá válásáig a Felügyelőbizottsági tag a halaszthatatlan döntések meghozatalában, illetve az ilyen intézkedések megtételében köteles részt venni.

**X.**

***ÁLLANDÓ* KÖNYVVIZSGÁLÓ**

1./ A Részvénytársaságnál ***állandó*** könyvvizsgáló ***(a továbbiakban: könyvvizsgáló)*** működik a társaság törvényes működésének egyik biztosítékaként.

2./ A társaság könyvvizsgálójának nevét, anyja nevét, lakcímét, könyvvizsgálói kamarai tagsági azonosítóját, és megbízatásának kezdő és záró időpontját a jelen ***Alapszabály*** 3. számú melléklete tartalmazza.

3./ A könyvvizsgálót a Részvényes jelöli ki. Könyvvizsgálóvá az jelölhető ki, aki a könyvvizsgálók nyilvántartásában szerepel. Amennyiben a könyvvizsgáló a kijelölést elfogadja, úgy vele a szerződést a Részvénytársaság Vezérigazgatója köti meg, a polgári jog általános szabályai szerint.

4./ Amennyiben a könyvvizsgálói feladat ellátására gazdálkodó szervezet kerül kijelölésre, úgy külön meg kell jelölni a szervezet azon tagját, vezető tisztségviselőjét, illetve munkavállalóját, aki a könyvvizsgálatért személyében is felelős. Ezen személy csak a Részvényes által jóváhagyott személy lehet.

5./ **A könyvvizsgáló feladata, hatásköre**:

5.1. A számviteli törvény szerinti beszámoló valódiságának és jogszabályszerűségének ellenőrzése.

5.2. A Részvényes elé terjesztett minden lényeges üzleti jelentés megvizsgálása abból a szempontból, hogy az valós adatokat tartalmaz-e, illetve megfelel-e a jogszabályi előírásoknak.

5.3. A számviteli törvény szerinti beszámoló véleményezése.

5.4. A Részvényes értesítése, ha tudomására jut, hogy a Társaság vagyonának jelentős értékű csökkenése várható, illetve olyan tényt észlel, amely a vezető tisztségviselők, vagy a felügyelőbizottság tagjainak a ***Ptk-ban*** meghatározott felelősségét vonja maga után.

5.5. A Cégbíróság értesítése, ha az Részvényes a jogszabályok által előírt döntéseket nem hozza meg.

6./ A könyvvizsgáló feladatának és hatáskörének megfelelő ellátása érdekében jogosult a Társaság könyveibe betekinteni, a vezető tisztségviselőktől, a felügyelőbizottság tagjaitól és a Társaság munkavállalóitól felvilágosítást kérni, a Társaság bankszámláját, pénztárát, értékpapír- és áruállományát, szerződéseit megvizsgálni.

A könyvvizsgáló tanácskozási joggal részt vehet a felügyelőbizottság ülésein.

7./ A könyvvizsgálót üzleti titoktartási kötelezettség terheli a társaság ügyeiről szerzett értesülései vonatkozásában.

8./ A könyvvizsgáló haladéktalanul köteles a társaság Vezérigazgatóját és a Részvényest értesíteni, amennyiben körülményei változása folytán a törvényben előírt kizárási és összeférhetetlenségi szabályoknak nem felel meg.

9./ A könyvvizsgálói megbízás megszűnik:

* a részvényes általi visszahívással,
* a könyvvizsgálóval kötött szerződésben szereplő időtartam lejártával,
* a törvényben szabályozott kizáró ok beálltával,
* felmondással,
* elhalálozással.

10./ A könyvvizsgáló felelőssége: A könyvvizsgálót a polgári jog általános szabályai szerinti és a szakmai előírásokra vonatkozó rendelkezések szerinti felelősség terheli.

**XI.**

**A NYERESÉG FELOSZTÁSA**

1./ Az üzleti évek a naptári évvel esnek egybe.

2./ Minden üzleti év végével a társaságnak beszámolót kell készítenie a vonatkozó jogszabályok alapján.

3./ Az éves nyereség tervezett felosztását a Részvényes hagyja jóvá.

4./ Az osztalék minden évben a mérleget jóváhagyó és a nyereség felosztásáról döntő részvényesi határozatot követő 30 (harminc) napon belül esedékes.

**XII.**

## HIRDETMÉNYEK

A Részvénytársaság azon hirdetményeit, amelyeket nem a Cégközlönyben, vagy más, jogszabályban meghatározott helyen köteles közzétenni, a saját honlapján teszi közzé.

**XIII.**

**VEGYES RENDELKEZÉSEK**

1./ A jelen egységes szerkezetbe foglalt ***Alapszabályban*** nem szabályozott kérdésekre a Ctv., a Tpt., az Áht., az ***Mötv.***, a Kt. és a Ptk. rendelkezéseit kell alkalmazni.

2./ A jelen ***Alapszabály*** elkészítésével és a társaság cégbírósági bejegyzésével kapcsolatban felmerülő illeték, közzétételi díj, teljes összegét a Részvénytársaság viseli.

3./ Alapító megbízást ad dr. Sugár Balázs ügyvéd (1121 Budapest, Mártonhegyi út 31/C.) részére a jelen ***Alapszabály*** elkészítésére, aláírására, ellenjegyzésére és az ezzel kapcsolatos valamennyi eljárás lefolytatására a változás cégbírósági átvezetésével befejezőleg.

I. számú melléklet

**Budapesti Temetkezési Intézet Zártkörűen Működő Részvénytársaság**

(székhelye: 1086 Budapest, Fiumei út 16.; cégjegyzékszáma: 01-10-042694)

***Alapszabályának* I. számú melléklete**

A Budapesti Temetkezési Intézet Zártkörűen Működő Részvénytársaság vezérigazgatója:

Név: **Horváth József**

Anyja neve: Deutsch Éva

Lakcíme: 8600 Siófok, Tompa Mihály utca 12.

A Vezérigazgató megbízatása határozatlan időtartamra szól.

II. számú melléklet

**Budapesti Temetkezési Intézet Zártkörűen Működő Részvénytársaság**

(székhelye: 1086 Budapest, Fiumei út 16.; cégjegyzékszáma: 01-10-042694)

***Alapszabályának* II. számú melléklete**

A Budapesti Temetkezési Intézet Zártkörűen Működő Részvénytársaság felügyelőbizottságának tagjai:

* **Kádár Tibor** (lakcíme: 1182 Budapest, Kevevári utca 5., anyja neve: Fazekas Éva) elnök,

**- Kabai Ferenc** (1025 Budapest, Zöldlomb utca 24/D. IV/17., anyja neve: Csiki Irén) tag,

**- dr. Onyestyák György** (1165 Budapest, Szabadság utca 11., anyja neve: Petrás Sarolta) tag,

- **Farkas István** (1043 Budapest, Berda József utca 46., anyja neve: Kovács Erzsébet) tag,

- **dr. Kiss Gergely** (5000 Szolnok, Karczag L. utca 7. I/15, anyja neve: Antal Gabriella) tag, munkavállalói küldött,

- **Vidáné Béli Veronika** (1086 Budapest, Fiumei út 16., anyja neve: Baki Mária) tag, munkavállalói küldött

***A Felügyelőbizottság tagjainak megbízatása 2019. október hó 31. napjáig szól.***

III. számú melléklet

**Budapesti Temetkezési Intézet Zártkörűen Működő Részvénytársaság**

(székhelye: 1086 Budapest, Fiumei út 16.; cégjegyzékszáma: 01-10-042694)

***Alapszabályának* III. számú melléklete**

A Budapesti Temetkezési Intézet Zártkörűen Működő Részvénytársaság könyvvizsgálója 2014. augusztus 8-tól 2016. május 31-ig:

Név: BDO Magyarország Könyvvizsgáló Kft.

Cím: 1103 Budapest, Kőér utca 2/A.

Kamarai nyilvántartási száma: 002387

Könyvvizsgálatért felelős személy: Baumgartner Ferenc könyvvizsgáló

Kamarai tagsági száma: 002955

Kelt Budapesten, 2015. …………………. …. . napján

…………………………………..…………

… vezérigazgató

Budapesti Városigazgatóság Holding

Zártkörűen Működő Részvénytársaság

Ellenjegyzem, 2015. -……………….. …. . napján:

…………………………………..…………

ügyvéd